CELEX: 52008PC0303
Language: el
Date: 2008-05-13
Title: Πρόταση Απόφαση του Συμβουλίου για τον καθορισμό της θέσης που πρόκειται να υποστηριχθεί, εξ ονόματος της Κοινότητας, στην Επιτροπή Επισιτιστικής Βοήθειας όσον αφορά την παράταση της Σύμβασης για την Επισιτιστική Βοήθεια του 1999

Σημαντική ανακοίνωση νομικού περιεχομένου

|

52008PC0303

Πρόταση Απόφαση του Συμβουλίου για τον καθορισμό της θέσης που πρόκειται να υποστηριχθεί, εξ ονόματος της Κοινότητας, στην Επιτροπή Επισιτιστικής Βοήθειας όσον αφορά την παράταση της Σύμβασης για την Επισιτιστική Βοήθεια του 1999  /* COM/2008/0303 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 13.5.2008COM(2008) 303 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τον καθορισμό της θέσης που πρόκειται να υποστηριχθεί, εξ ονόματος της Κοινότητας, στην Επιτροπή Επισιτιστικής Βοήθειας όσον αφορά την παράταση της Σύμβασης για την Επισιτιστική Βοήθεια του 1999(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Πλαίσιο της προτασησΗ Διεθνής Συμφωνία για τα Σιτηρά του 1995 αποτελείται από δύο μέρη: τη Σύμβαση για την Επισιτιστική Βοήθεια του 1999 και τη Σύμβαση για την Εμπορία Σιτηρών του 1995.Η Σύμβαση για την Επισιτιστική Βοήθεια του 1999 (ΣΕΒ) έχει συναφθεί από την Κοινότητα με την απόφαση 2000/421/ΕΚ του Συμβουλίου. Η Σύμβαση παραμένει σε ισχύ μέχρι τις 30 Ιουνίου 2008, λαμβανομένης υπόψη της παράτασης που αποφασίστηκε από την Επιτροπή Επισιτιστικής Βοήθειας κατά την 96η σύνοδό της, την 1η Ιουνίου 2007.Η Σύμβαση για την Εμπορία Σιτηρών του 1995 (ΣΕΣ) παρατάθηκε μέχρι τις 30 Ιουνίου 2009 με απόφαση του Διεθνούς Συμβουλίου για τα Σιτηρά κατά την 25η σύνοδό του, στις 11 Ιουνίου 2007.Προς το συμφέρον της Επιτροπής και των κρατών μελών, είναι αναγκαίες ορισμένες συγκεκριμένες τροποποιήσεις της ισχύουσας Σύμβασης για την Επισιτιστική Βοήθεια. Συνεπώς, κατά γενική συμφωνία, οι τροποποιήσεις αυτές πρέπει να αποτελέσουν αντικείμενο συζητήσεων μεταξύ των μελών στο πλαίσιο των διαπραγματεύσεων της Σύμβασης για την Επισιτιστική Βοήθεια. Οι επαναδιαπραγματεύσεις της Σύμβασης για την Επισιτιστική Βοήθεια έχουν αναβληθεί για να ληφθούν υπόψη τα αποτελέσματα των διαπραγματεύσεων στο πλαίσιο του αναπτυξιακού προγράμματος της Ντόχα του ΠΟΕ. Όσο και αν κρίνεται σκόπιμο να συμπεριληφθούν τα αποτελέσματα των διαπραγματεύσεων της Ντόχα λόγω του μεγάλου χρονικού διαστήματος που έχει ήδη παρέλθει και του απρόβλεπτου χρονοδιαγράμματος των αποτελεσμάτων των διαπραγματεύσεων, η Επιτροπή, εξ ονόματος των Ευρωπαϊκών Κοινοτήτων και των κρατών μελών της, θα επιμείνει μαζί με τα άλλα μέλη της Σύμβασης για την Επισιτιστική Βοήθεια κατά την επόμενη συνεδρίαση, τον Ιούνιο 2008 στο Λονδίνο, ώστε να ξεκινήσει η διαδικασία των επαναδιαπραγματεύσεων της Σύμβασης.Ως εκ τούτου, κρίνεται αναγκαίο να παραταθεί περαιτέρω η Σύμβαση για την Επισιτιστική Βοήθεια για περίοδο ενός έτους. Έτσι θα δοθεί επαρκής χρόνος για τη διαδικασία των επαναδιαπραγματεύσεων της Σύμβασης.Η Επιτροπή θα ενεργήσει στο πλαίσιο της εξουσιοδότησης να διαπραγματευτεί, εξ ονόματος της Ευρωπαϊκής Κοινότητας, την αναθεώρηση της Σύμβασης για την Επισιτιστική Βοήθεια του 1999, που της χορηγήθηκε με την απόφαση του Συμβουλίου της 27ης Νοεμβρίου 2003.-  Ισχύουσες διατάξεις στον τομέα της πρότασηςΑπόφαση 2000/421/ΕΚ του ΣυμβουλίουΑπόφαση 2006/906/ΕΚ του ΣυμβουλίουΑπόφαση 2007/317/ΕΚ του Συμβουλίου-  Συνοχή με άλλες πολιτικές και στόχους της ΈνωσηςΗ παρούσα απόφαση είναι σύμφωνη με τη Σύμβαση για την Εμπορία Σιτηρών του 1995, η οποία εξακολουθεί να ισχύει έως τις 30 Ιουνίου 2009.2. Διαβούλευση με τα ενδιαφερομενα μερη και εκτιμηση αντικτυπουΚατά τη συνεδρίαση της ομάδας εργασίας του Συμβουλίου για την Επισιτιστική Βοήθεια στις 15 Φεβρουαρίου 2008, τα κράτη μέλη τάχθηκαν υπέρ μίας κοινοτικής θέσης όσον αφορά την παράταση της Σύμβασης για την Επισιτιστική Βοήθεια του 1999 για περίοδο ενός έτους, δηλ. έως τις 30 Ιουνίου 2009, που πρόκειται να αποφασιστεί κατά την επόμενη συνεδρίαση της Σύμβασης για την Επισιτιστική Βοήθεια, στις αρχές Ιούνιου 2008 στο Λονδίνο.-  Συγκέντρωση και χρήση εμπειρογνωμοσύνηςΔεν χρειάστηκε προσφυγή σε εξωτερικούς εμπειρογνώμονες.-  Εκτίμηση επιπτώσεωνΔεν ισχύει.3. Νομικά στοιχεια της προτασησ-  Νομική βάσηΆρθρο 181 σε συνδυασμό με το άρθρο 300 παράγραφος 2 της Συνθήκης για την ίδρυση της ΕΚ.-  ΕπικουρικότηταΗ πρόταση εμπίπτει στην αποκλειστική αρμοδιότητα της Κοινότητας.-  ΑναλογικότηταΗ πρόταση είναι σύμφωνη με την αρχή της αναλογικότητας.-  Επιλογή νομικού μέσουΠροτεινόμενα μέσα: Απόφαση του ΣυμβουλίουΗ προσφυγή σε άλλα μέσα δε θα ήταν κατάλληλη, για τον ακόλουθο λόγο: είναι ο μόνος τρόπος καθορισμού της θέσης της Ευρωπαϊκής Κοινότητας που πρόκειται να υποστηριχθεί στο πλαίσιο της Επιτροπής Επισιτιστικής Βοήθειας.4. δημοσιονομικές επιπτώσειςΗ παράταση της Σύμβασης για την Επισιτιστική Βοήθεια συνεπάγεται την παράταση της συνδρομής της Κοινότητας στον διοικητικό προϋπολογισμό της Διεθνούς Συμφωνίας για τα Σιτηρά, που καλύπτει τις δύο Συμβάσεις. Η συνδρομή αυτή εγγράφεται στη θέση 05 06 01 του κοινοτικού προϋπολογισμού (Διεθνείς γεωργικές συμφωνίες). Το εκτιμώμενο κόστος της πρότασης αυτής ανέρχεται σε 0.440 εκατ. ευρώ, αλλά είχε ήδη ληφθεί υπόψη κατά την τελευταία παράταση της Σύμβασης για την Εμπορία Σιτηρών του 1995.Η παράταση της Σύμβασης για την Επισιτιστική Βοήθεια του 1999 σημαίνει ότι οι δεσμεύσεις της Ευρωπαϊκής Κοινότητας και των κρατών μελών της να παράσχουν επισιτιστική βοήθεια σύμφωνα με το άρθρο ΙΙΙ στοιχείο ε) της Σύμβασης θα παραταθεί κατά ένα έτος. Λαμβάνοντας υπόψη την αύξηση των τιμών των τροφίμων και του κόστους μεταφοράς (λόγω του υψηλού ενεργειακού κόστους) που έχει επιπτώσεις στις δαπάνες οι οποίες πραγματοποιούνται για την εκπλήρωση των υποχρεώσεων της Επιτροπής στο πλαίσιο της Σύμβασης για την Επισιτιστική Βοήθεια του 1999, η Επιτροπή προσπαθεί επί του παρόντος να προσδιορίσει τις δημοσιονομικές ανάγκες και τους τρόπους εξασφάλισης συμπληρωματικών πόρων για να αντιμετωπιστεί κάθε ενδεχόμενη δυσκολία σε σχέση με τις υποχρεώσεις αυτές.ΣυμπεράσματαΗ Επιτροπή προτείνει στο Συμβούλιο να την εξουσιοδοτήσει να ψηφίσει, εξ ονόματος της Ευρωπαϊκής Κοινότητας, σύμφωνα με το άρθρο XXV στοιχείο β) της Σύμβασης για την Επισιτιστική Βοήθεια του 1999, υπέρ της περαιτέρω παράτασης της εν λόγω Σύμβασης για περίοδο ενός έτους, δηλαδή έως τις 30 Ιουνίου 2009, εφόσον η Σύμβαση για την Εμπορία Σιτηρών του 1995 θα παραμείνει σε ισχύ έως και την ημερομηνία αυτή, σύμφωνα με το άρθρο XXV στοιχείο α) της Σύμβασης για την Επισιτιστική Βοήθεια του 1999.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τον καθορισμό της θέσης που πρόκειται να υποστηριχθεί, εξ ονόματος της Κοινότητας, στην Επιτροπή Επισιτιστικής Βοήθειας όσον αφορά την παράταση της Σύμβασης για την Επισιτιστική Βοήθεια του 1999ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181 σε συνδυασμό με το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Η Σύμβαση για την Επισιτιστική Βοήθεια του 1999 (στο εξής η «Σύμβαση») είχε συναφθεί από την Κοινότητα με την απόφαση 2000/421/EΚ του Συμβουλίου[1] και παρατάθηκε με τις αποφάσεις της Επιτροπής Επισιτιστικής Βοήθειας τον Ιούνιο 2003, τον Ιούνιο 2005 και τον Ιούνιο 2007, ώστε να συνεχίσει να ισχύει έως τις 30 Ιουνίου 2008.(2) Η περαιτέρω παράταση της Σύμβασης για ένα έτος είναι προς το συμφέρον της Κοινότητας και των κρατών μελών της. Σύμφωνα με το άρθρο XXV στοιχείο β) της Σύμβασης, η παράταση εξαρτάται από το εάν η Σύμβαση για την Εμπορία Σιτηρών του 1995 θα συνεχίσει να ισχύει κατά την ίδια περίοδο. Η Σύμβαση για την Εμπορία Σιτηρών του 1995 θα παραμείνει σε ισχύ έως τις 30 Ιουνίου 2009. Η Επιτροπή, η οποία εκπροσωπεί την Κοινότητα στην Επιτροπή Επισιτιστικής Βοήθειας, θα πρέπει επομένως να εξουσιοδοτηθεί με απόφαση του Συμβουλίου να ψηφίσει υπέρ αυτής της παράτασης,ΑΠΟΦΑΣΙΖΕΙ:Άρθρο μόνοΣτο πλαίσιο της Επιτροπής Επισιτιστικής Βοήθειας, η Ευρωπαϊκή Κοινότητα τάσσεται υπέρ της παράτασης της Σύμβασης για την Επισιτιστική Βοήθεια του 1999 για περαιτέρω χρονική περίοδο ενός έτους, εφόσον συνεχίζει να ισχύει η Σύμβαση για την Εμπορία Σιτηρών του 1995 για την ίδια περίοδο, δηλ. έως τις 30 Ιουνίου 2009. Η Ευρωπαϊκή Κοινότητα στην Επιτροπή Επισιτιστικής Βοήθειας τάσσεται υπέρ της έναρξης των επαναδιαπραγματεύσεων της Σύμβασης για την Επισιτιστική Βοήθεια του 1999 το συντομότερο δυνατό. Η ΕΚ θα επιμείνει όσον αφορά τον επείγοντα χαρακτήρα της έναρξης της διαδικασίας των διαπραγματεύσεων στην επόμενη συνεδρίαση της Επιτροπής Επισιτιστικής Βοήθειας τον Ιούνιο 2008 με στόχο την ολοκλήρωσή της μέχρι το τέλος Ιουνίου 2009, που συμπίπτει με τη λήξη της παράτασης της Σύμβασης για την Επισιτιστική Βοήθεια του 1999.Η Επιτροπή εξουσιοδοτείται να υποστηρίξει τη θέση αυτή στο πλαίσιο της Επιτροπής Επισιτιστικής Βοήθειας.Βρυξέλλες,Για το ΣυμβούλιοΟ Πρόεδρος  ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟΤομέας πολιτικής: Γεωργία και Αγροτική Ανάπτυξη Δραστηριότητα: Διεθνείς πτυχές του τομέα πολιτικής γεωργίας και αγροτικής ανάπτυξης |Ονομασία της δράσης: παράταση της σύμβασης για την επισιτιστική βοήθεια του 1999 (Κοινοτική συνδρομή στο διεθνές συμβούλιο σιτηρών) |1. ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑΚεφάλαιο 4 – Η ΕΕ ως παγκόσμιος εμπορικός εταίρος05 06 01: Διεθνείς γεωργικές συμφωνίες2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ2.1. Συνολικό κονδύλιο για τη δράση: 440 000 ευρώ για παράταση ενός έτους2.2. Περίοδος υλοποίησης: 1.7.2008 έως 30.6.2009 (προϋπολογισμός 2009)2.3. Συμβατότητα με τον δημοσιονομικό προγραμματισμό και με τις δημοσιονομικές προοπτικέςX Πρόταση συμβατή με τον ισχύοντα δημοσιονομικό προγραμματισμό2.5. Δημοσιονομικές επιπτώσεις επί των εσόδωνX Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑΕίδος της δαπάνης | Νέα | Συμμετοχή ΕΖΕΣ | Συμμετοχή υποψηφίων χωρών | Τομέας ΔΠ |ΥΔ. | ΔΠ | ΟΧΙ | ΟΧΙ | ΟΧΙ | 4 Η ΕΕ ως παγκόσμιος εμπορικός εταίρος |4. ΝΟΜΙΚΗ ΒΑΣΗΆρθρο 181 της Συνθήκης σε συνδυασμό με το άρθρο 300 παράγραφος 2.Αποφάσεις του Συμβουλίου 96/88/ΕΚ της 27.1.1996 (ΕΕ L 21 της 27.1.1996), 2001/C 195/01 (ΕΕ C 195 της 11.7.2001) και 2000/421/ΕΚ (ΕΕ L 163 της 4.7.2000).5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ5.1. Αναγκαιότητα της κοινοτικής παρέμβασηςΛόγω της οικονομικής της σημασίας, ιδίως στον γεωργικό τομέα, η ΕΚ πρέπει να εκπροσωπείται σε διεθνείς γεωργικές συμφωνίες, οι οποίες αποτελούν σημαντικό μέσο για την παρακολούθηση των παγκόσμιων εξελίξεων και για την υπεράσπιση των κοινοτικών συμφερόντων όσον αφορά τα σχετικά προϊόντα.Με την καταβολή εκ μέρους της ΕΚ της συνδρομής μέλους επιτυγχάνονται οι στόχοι του Διεθνούς Συμβούλιου για τα Σιτηρά. Το ΔΣΣ, το οποίο είναι υπεύθυνο για τη διαχείριση των Συμφωνιών που αφορούν τη Σύμβαση για την Επισιτιστική Βοήθεια του 1999 και τη Σύμβαση για την Εμπορία Σιτηρών του 1995, προωθεί τους στόχους των Συμφωνιών, δηλαδή τη διεθνή συνεργασία, την ανταλλαγή στατιστικών στοιχείων, τις προβλέψεις για τις τάσεις της αγοράς κ.λπ., και για τη Σύμβαση για την Επισιτιστική Βοήθεια την εγγύηση ότι οι αναπτυσσόμενες χώρες εξασφαλίζουν την ελάχιστη επισιτιστική βοήθεια από την Ευρωπαϊκή Ένωση. Ως εκ τούτου, είναι προς το συμφέρον της ΕΚ να αποτελεί μέρος των Συμφωνιών.Η συνδρομή μέλους καθορίζεται σε ετήσια βάση και οφείλεται για όσο διάστημα η ΕΚ είναι μέλος των Συμφωνιών.Είναι σαφές ότι, αν η ΕΚ όφειλε να εκτελεί η ίδια τις ενέργειες που εκτελούνται από τον ΔΣΣ, το συνολικό κόστος αυτών των ενεργειών θα ήταν πολύ μεγαλύτερο από το κόστος της συνδρομής μέλους.5.2. Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασηςΗ ΕΚ καταβάλλει τη συνδρομή μέλους σε ετήσια βάση για το Διεθνές Συμβούλιο Σιτηρών.Η συνδρομή καταβάλλεται για όσο διάστημα η ΕΚ παραμένει μέρος των Συμφωνιών.Η Ευρωπαϊκή Επιτροπή συμμετέχει πλήρως στις δραστηριότητες του ΔΣΣ και επωφελείται πλήρως από την ιδιότητα του μέλους.6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ6.1. Συνολικές δημοσιονομικές επιπτώσειςΠιστώσεις αναλήψεων υποχρεώσεων (μέχρι τρίτου δεκαδικού): Το εκτιμώμενο κόστος της πρότασης αυτής ανέρχεται σε 0,440 εκατ. ευρώ (0.327 εκατ. GBP), αλλά έχει ήδη ληφθεί υπόψη κατά την τελευταία παράταση της Σύμβασης για την Εμπορία Σιτηρών του 1995.Εάν στόχος της παρούσας απόφασης είναι η παράταση της Σύμβασης για την Επισιτιστική Βοήθεια του 1999, πρέπει να ληφθεί επίσης υπόψη ότι λόγω της αύξησης των τιμών των τροφίμων και του κόστους μεταφοράς (υψηλό ενεργειακό κόστος), η Επιτροπή προσπαθεί επί του παρόντος να προσδιορίσει τις δημοσιονομικές ανάγκες και τους τρόπους εξασφάλισης συμπληρωματικών πόρων για να αντιμετωπιστεί κάθε ενδεχόμενη δυσκολία σε σχέση με τις υποχρεώσεις αυτές.6.2. ΥπολογισμόςΟι δαπάνες που συνεπάγεται η εφαρμογή των δύο Συμβάσεων καλύπτονται από τις ετήσιες συνδρομές όλων των μελών της Σύμβασης για τα Σιτηρά. Η συνδρομή κάθε μέλους για κάθε οικονομικό έτος καθορίζεται κατ’ αναλογία προς τον αριθμό των ψήφων που χορηγείται στο μέλος και σε σχέση με τον συνολικό αριθμό των ψήφων που κατέχουν τα μέλη. Ο αριθμός των ψήφων που χορηγείται σε κάθε μέλος αναπροσαρμόζεται βάσει της σύνθεσης του ΔΣΣ κατά την έγκριση του προϋπολογισμού του σχετικού έτους. Ο συνολικός αριθμός των ψήφων της Σύμβασης είναι 2.000, εκ των οποίων η Ευρωπαϊκή Ένωση διαθέτει 399 για το 2006/07. Ο ίδιος αριθμός ψήφων προβλέπεται για το 2008/2009. Το εκτιμώμενο κόστος ανά ψήφο για την περίοδο παράτασης είναι 1 103 ευρώ (399 ψήφοι x 1 103€/ψήφο = 440 000 €).7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ7.1. Επιπτώσεις στους ανθρώπινους πόρουςΚατηγορία θέσεων απασχόλησης | Προσωπικό που θα διατεθεί για τη διαχείριση της δράσης, από τους διαθέσιμους ή/και συμπληρωματικούς ανθρώπινους πόρους | Σύνολο | Περιγραφή των εργασιών που προκύπτουν από τη δράση |Αριθμός θέσεων μόνιμης απασχόλησης | Αριθμός θέσεων έκτακτης απασχόλησης |Μόνιμοι και έκτακτοι υπάλληλοι | A B Γ | 0.2 0.1 – | – – – | 0.2 0.1 – | Προετοιμασία για τη συμμετοχή και παρακολούθηση στις συνεδριάσεις του ΔΣΣ |Άλλοι ανθρώπινοι πόροι | – | – | – |Σύνολο | 0.3 | – | 0.3 |7.2. Συνολικές δημοσιονομικές επιπτώσεις των ανθρώπινων πόρωνΚατηγορία ανθρώπινων πόρων | Ποσά σε ευρώ | Μέθοδος υπολογισμού * |Μόνιμοι υπάλληλοι Έκτακτοι υπάλληλοι | 35 400 | 0,3 x 108 000 |Άλλοι ανθρώπινοι πόροι |Σύνολο | 35 400 |* Οι δαπάνες σε ανθρώπινους και διοικητικούς πόρους θα καλυφθούν εντός του πλαισίου του κονδυλίου που διατίθεται στη διαχειρίστρια ΓΔ με βάση τη διαδικασία ετήσιας χορήγησης. Τα ποσά αντιστοιχούν στις συνολικές δαπάνες για 12 μήνες. |8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ8.1. Επακόλουθα μέτραΟι υπηρεσίες της Επιτροπής θα συμμετέχουν πλήρως στις επιτροπές διαχείρισης και στο Συμβούλιο του ΔΣΣ· αυτοί οι φορείς είναι υπεύθυνοι για τον καθορισμό των δημοσιονομικών εισφορών.Έκθεση σχετικά με αυτές τις συνεδριάσεις και με τις αποφάσεις που λαμβάνονται κατά τη διάρκειά τους δημοσιεύεται και διατίθεται δωρεάν στα μέλη.8.2. Λεπτομέρειες και συχνότητα των προγραμματισμένων αξιολογήσεωνΔεδομένου του ιδιαίτερου χαρακτήρα της προτεινόμενης παρέμβασης (παράταση της εισφοράς της Κοινότητας στον διοικητικό προϋπολογισμό της Διεθνούς Συμφωνίας για τα Σιτηρά) και του σχετικά περιορισμένου ποσού, δεν φαίνεται να αιτιολογείται η διεξαγωγή εξωτερικής αξιολόγησης σε ότι αφορά το θέμα. Η σκοπιμότητα και η χρησιμότητα της διατήρησης της εισφοράς στον διοικητικό προϋπολογισμό της εν λόγω Συμφωνίας θα αξιολογηθούν σε εσωτερικό επίπεδο, σε τακτά χρονικά διαστήματα, βάσει της ενεργητικής συμμετοχής της Επιτροπής στις επιτροπές διαχείρισης και στο Διεθνές Συμβούλιο για τα Σιτηρά.9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΗ πληρωμή και ο έλεγχος των συνδρομών της ΕΚ εξακριβώνονται σύμφωνα με τους κανόνες που προβλέπονται στη Συμφωνία του ΔΣΣ.Οι ειδικές λεπτομέρειες ελέγχου προβλέπονται στη νομική βάση του εν λόγου διεθνούς οργανισμού.Οι λογιστικές καταστάσεις του οργανισμού αυτού πιστοποιούνται από ανεξάρτητο εξωτερικό ελεγκτή. Η εν λόγω πιστοποίηση υποβάλλεται στον αρμόδιο φορέα του ΔΣΣ για έγκριση και μεταγενέστερη δημοσίευση.[1] ΕΕ L 163 της 4.7.2000, σ. 37.